### | | | | --- | --- | | | | | --- | | **Byråd** 24. juni 2020 Sagsnr. 710-2019-17776 Dok.nr. 710-2020-178866 Mie Lund | | 119.                Vedtagelse af Lokalplan nr. 400 Boligområde ved Navervej i Hinnerup og tillæg nr. 15 til Kommuneplan 2017-29 - Åbent

###

|  |  |
| --- | --- |
| Tidl. politisk behandling | BY, 28.01.20, pkt. 7 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig stilling til ’Forslag
til lokalplan nr. 400 – Boligområde ved Navervej i Hinnerup og tillæg nr. 15
til Kommuneplan 2017-29’.

Formålet med lokalplanen er, at skabe mulighed for et nyt
akitektonisk sammenhængende tæt-lav boligområde med gode fælles opholdsarealer
på [adresse] i Hinnerup. For at muliggøre dette omfatter lokalplanen
herudover ejendommene [adresse] lettere erhverv som
en bufferzone mellem boligerne på [adresse] og det øvrige erhvervsområde.

Lokalplanområdet udgør en mindre del af et eksisterende
erhvervsområde ved Navervej i Hinnerup og udgør et areal på ca. 2,2 hektar.
Ejendommen på [adresse] udgør et areal på 4.665 m². Hele lokalplanområdet er
privatejet.

Lokalplanområdet ligger i den nordvestlige ende af
erhvervsområdet ved Navervej, i umiddelbar nærhed af boligområdet ved Lupinvej
og i forlængelse af boligområdet Rønvangen. Lokalplanen skaber de planmæssige
rammer for udvikling af et nyt tæt-lav boligområde med 14 boliger i to etager
på [adresse]

Lokalplanen giver mulighed for, at der kan etableres et
boligetageareal på ca. 1.750 m² på [adresse] 1. Herudover kan der etableres en
carport og et skur pr. bolig. Boligprojektet indeholder to typer boliger.
Boligtype A på 112/116 m² og boligtype B på 126/130 m². Centralt i bebyggelsen
udlægges der et fælles opholdsareal.

Lokalplanområdet er i sin helhed omfattet af rammeområderne
2.ER.2 i Kommuneplan 2017-29, og der er derfor udarbejdet et tillæg til
Kommuneplan 2017-29, som muliggør boligbebyggelse på [adresse] 1.

Planforslagene har været fremlagt i offentlig høring i
perioden fra 5. februar 2020 til 2. april 2020. Der er i perioden indkommet
fire høringssvar. Høringssvarene er beskrevet i vedhæftede bilag sammen med
Teknik og Miljøs kommentarer og indstilling. Den fulde ordlyd af høringssvarene
er også vedhæftet.

**VURDERING**

Høringssvarene omhandler fremtidige udbygningsmuligheder
for eksisterende virksomheder inden for lokalplanområdet, udformningen af den
muliggjorte boligbebyggelse og samspillet med den omkringliggende bebyggelse,
sti og legeplads, udformning af belægninger og eksisterende beplantning på
arealet.

Teknik og Miljø anbefaler på baggrund af de indkomne
høringssvar, at følgende ændringer indarbejdes i den endelige udgave af
Lokalplan nr. 400:

·
§ 9.2: *”Eksisterende birketræer skal i vides muligt omfang
bevares”* udtages af lokalplanen, idet der er gjort opmærksom på, at træerne
giver gener for naboerne i form af pollen og løvfald.

·
§ 9.5 tilføjes følgende formulering: *”Værn på terrasser i 1.
sals højde ved skel mod sti langs Rønvangen skal etableres i en højde på
minimum 1,8 meter over terrasseniveau.”* således indbliksgener for de
nærmeste naboer begrænses mest muligt.

·
At teksten i afsnittet ’Lokalplanens indhold’ i lokalplanens
redegørelse side 8 ændres til: *”Der etableres et stiforløb, der forbinder
boligområdet med Navervej og med stien langs boligkvarteret Rønvangen.”* i
det stien langs [adresse] ikke er offentlig som anført i lokalplanforslaget,
men ejes af Rønvangens Grundejerforening.

**ØKONOMI**

Lokalplanen omfatter alene private udbygningsmuligheder, og
medfører ikke egentlige udgifter for Favrskov Kommune.

Lokalplanområdet ligger i byzone og forbliver i byzone ved
endelig vedtagelse af lokalplanen.

**INDDRAGELSE**

Borgerinddragelse og kommunikation om lokalplanforslaget er
sket efter reglerne i planloven og planforslaget har været fremlagt i offentlig
høring i otte uger i perioden 5. februar 2020 til 2. april 2020.

**INDSTILLING**

Direktøren for Teknik og Miljø indstiller til Byrådet:

1.    At ’Forslag til lokalplan
nr. 400 – Boligområde på [adresse] i Hinnerup’

vedtages endeligt med
ovennævnte ændringer.

**BESLUTNING**

***Planudvalget, 9. juni 2020:***

Fraværende:Ingen

Indstilles godkendt.

***Økonomiudvalget, 16. juni 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Indsendte høringssvar | 710-2020-140064 |
| Vurdering af høringssvar | 710-2020-139724 |
| Forslag til lokalplan nr. 400 Boligområde ved Navervej i Hinnerup og tillæg nr. 15 til Kommuneplan 2017-29 | 710-2019-251685 |